ΓΡΑΠΤΗ ΕΡΩΤΗΣΗ P-1397/03

υποβολή: Caroline Lucas (Verts/ALE) προς το Συμβούλιο

(11 Απριλίου 2003)

Θέμα: Επιπτώσεις του απεμπλουτισμένου ουρανίου

Οι βρετανικές ένοπλες δυνάμεις χρησιμοποίησαν όπλα απεμπλουτισμένου ουρανίου κατά την εισβολή στο Ιράκ·

Δεδομένου ότι τα όπλα απεμπλουτισμένου ουρανίου παράγουν γενικευμένη και μακράς διάρκειας ρύπανση η οποία είναι πιθανόν να προκαλέσει τραυματισμούς, χρόνιες νόσους, αργό θάνατο ή σοβαρές γενετικές βλάβες τόσο στον άμαχο πληθυσμό όσο και στους βρετανούς στρατιώτες κατά τα επόμενα χρόνια, μπορεί το Συμβούλιο να μας πει εάν θεωρεί ότι η χρήση όπλων απεμπλουτισμένου ουρανίου παραβιάζει το Πρόσθετο Πρωτόκολλο Ι της Σύμβασης για την Απαγόρευση ή τους Περιορισμούς της Χρήσης Ορισμένων Συμβατικών Όπλων τα οποία μπορεί να είναι εξαιρετικά επιβλαβή ή να έχουν μη επιλεκτικές επιπτώσεις (το Πρωτόκολλο Ι αφορά τα μη ανιχνεύσιμα θραύσματα) καθώς και τα σχετικά του άρθρα που αφορούν την ανάπτυξη, τη χρήση και τις επιπτώσεις τους στον άμαχο πληθυσμό·

Το Άρθρο 11 του ψηφίσματος του Ευρωπαϊκού Κοινοβουλίου που εγκρίθηκε στις 13 Φεβρουαρίου, σχετικά με το απεμπλουτισμένο ουράνιο, ζητάει από το Συμβούλιο να στηρίξει τη διενέργεια ανεξάρτητων και ολοκληρωμένων ερευνών σχετικά με τα ενδεχόμενα επιβλαβή αποτελέσματα της χρήσης όπλων απεμπλουτισμένου ουρανίου (και άλλων τύπων κεφαλών ουρανίου) σε στρατιωτικές επιχειρήσεις όπως οι διεξαχθείσες στα Βαλκάνια, στο Αφγανιστάν και σε άλλες περιοχές. Οι έρευνες αυτές θα πρέπει να καλύπτουν τις επιπτώσεις στους στρατιώτες που πολέμησαν στις πληγείσες περιοχές καθώς και στους άμαχους και τη χώρα τους, και τα αποτελέσματα των ερευνών αυτών ναποβληθούν στο Κοινοβούλιο. Τι μέτρα σκοπεύει να λάβει το Συμβούλιο προκειμένου να ξεκινήσει τη διενέργεια μιας τέτοιας ανεξάρτητης και ολοκληρωμένης έρευνας μετά την λήξη των εχθροπραξιών στο Ιράκ·

Θα ασκήσει το Συμβούλιο πιέσεις στα κράτη μέλη για να προβούν πάραυτα σε μορατόριουμ της χρήσης όπλων απεμπλουτισμένου ουρανίου·

Απάντηση

(7 Οκτωβρίου 2003)

Δεν έχουνποβληθεί στο Συμβούλιο εκθέσεις σχετικά με τη χρήση όπλων απεμπλουτισμένου ουρανίου από τις βρετανικές ένοπλες δυνάμεις κατά τη σύγκρουση στο Ιράκ. Το Συμβούλιο δεν εξέτασε το ζήτημα που έθεσε η αξιότιμη κα βουλευτής σχετικά με το Πρωτόκολλο Ι της Σύμβασης για ορισμένα συμβατικά όπλα.

Το Συμβούλιο δεν διαθέτει κατάλογο χρησιμοποιούμενων πυρομαχικών που περιέχουν απεμπλουτισμένο ουράνιο. Οι αποφάσεις σχετικά με τη χρήση διαφόρων ειδών πυρομαχικών λαμβάνονται από τα κράτη μέλη βάσει της εθνικής κυριαρχίας τους. Όλα τα κράτη μέλη έχουνπογράψει τις συμβάσεις της Γενεύης.

Στις 9 Απριλίου 2001, το Συμβούλιο προέβη σε ανταλλαγή απόψεων σχετικά με το ζήτημα των όπλων απεμπλουτισμένου ουρανίου βάσει των επιστημονικών αποδεικτικών στοιχείων που συνέλεξαν διάφορες διεθνείς οργανώσεις. Στο τέλος της εν λόγω ανταλλαγής, ο Πρόεδρος συνόψισε τη συζήτηση ως εξής:

Το Συμβούλιο σημειώνει τις εργασίες διαφόρων διεθνών οργανώσεων (UNEP — Πρόγραμμα των ΗΕ για το Περιβάλλον — ΠΟΥ, ΝΑΤΟ, ad hoc Ομάδα Εμπειρογνωμόνων την οποία συνέστησε η Επιτροπή) σχετικά με τις πιθανές επιπτώσεις στηνγεία και το περιβάλλον της έκθεσης σε απεμπλουτισμένο ουράνιο περιεχόμενο σε όπλα που χρησιμοποιήθηκαν στα Βαλκάνια.

Οι εν λόγω λεπτομερείς και αντικειμενικές εξετάσεις δεν παρέχουν επιστημονικές αποδείξεις για τη διασύνδεση μεταξύ της χρησιμοποίησης απεμπλουτισμένου ουρανίου και ποικίλων ασθενειών οι οποίες έπληξαν τον πληθυσμό ή τα άτομα πουπηρέτησαν σε περιοχές σύγκρουσης.

Ωστόσο, λόγω των εμφανών προβλημάτωνγείας και περιβάλλοντος που σημειώθηκαν στην περιοχή, το Συμβούλιο θα πρέπει να εμμείνει στη δέσμευσή του να παρακολουθήσει πιθανές περαιτέρω έρευνες εκ του σύνεγγυς και να προβεί, ενδεχομένως, σε επανεξέταση του θέματος στο μέλλον.

Η Επιτροπή ήδη ασχολείται με ορισμένα από τα περιβαλλοντικά προβλήματα στις περιοχές, μέσω της διεξαγωγής προγραμμάτων. Το Συμβούλιο παρακινεί την Επιτροπή να λάβειπόψη τα πορίσματα των εκθέσεων σχετικά με το απεμπλουτισμένο ουράνιο, καθώς και τη γενική κατάσταση όσον αφορά ζητήματα περιβάλλοντος καιγείας, κατά την κατάρτιση νέων εγγράφων στρατηγικής ανά χώρα για όλες τις χώρες των Δυτικών Βαλκανίων.

Μετά τις διαβουλεύσεις της 9ης Απριλίου 2001, το Συμβούλιο δεν έχει πλέον ασχοληθεί με το ζήτημα του απεμπλουτισμένου ουρανίου. Το Συμβούλιο καλεί τον αξιότιμο κ. βουλευτή να απευθύνει το ερώτημά του στην Επιτροπή, η οποία θα του παράσχει πληροφορίες για τις πτυχές με τις οποίες ασχολήθηκε η ίδια μετά από την ανωτέρω ημερομηνία.